ટર્મિનલ ઉપર કંપનીના જે ભાવ ચાલતા હોય તે ભાવથી ગ્રાહકોના સોદા કાગળ ઉપર લખવામાં આવે છે અને આ સોદા કાગળ પર જ સુલટાવવામાં આવે છે. કાગળ પર લખવામાં આવતા સોદાઓમાં માત્ર ‘એ’ ગ્રૂપની કંપનીઓનો જ સમાવેશ થતો હોય છે, એટલે ટર્મિનલ પર ભાવ જોઈને સોદા લખાય છે, પરંતુ શેરબજારમાં આ સોદાઓનું અસ્તિત્ત્વ હોતું નથી. કાગળ ઉપર થયેલા સોદાનો હિસાબ દર શનિવારે થાય છે. જેમાં થયેલા શેરોના સોદા માટે કોઈ અેડ્વાન્સ રૂપિયા આપવાના રહેતા નથી. તેમજ કોઈપણ સરકારી કર ચૂકવવો પડતો નથી. જ્યારે ટર્મિનલ ઉપર સોદા કરવા માટે દલાલને માર્જિન મની આપ્યા પછી જ સોદા થાય છે. તદ્ઉપરાંત સરકારી કર પણ લાગુ પડે છે. આ સોદા મહિનાના છેલ્લા ગુરુવાર સુધીમાં સુલટાવવામાં આવે છે.